Diari Oficial de la Generalitat Valenciana


Sumari del DOGV 5536, del 18-06-2007 (2007/7254)

RESOLUCIÓ de 31 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc entre la Conselleria de Benestar Social i el Col·legi Oficial de Psicòlegs de la Comunitat Valenciana per a la realització de pràctiques formatives dels alumnes dels cursos organitzats pel Col·legi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7254


Data del document
:   31-05-2007

Organisme emissor


Tipus de document
:   Resolució

Descriptors 

:   * col·legi professional
    * psicologia
    * cooperació administrativa
    * pràctiques de formació

RESOLUCIÓ de 31 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni Marc entre la Conselleria de Benestar Social i el Col·legi Oficial de Psicòlegs de la Comunitat Valenciana per a la realització de pràctiques formatives dels alumnes dels cursos organitzats pel Col·legi. [2007/7254]  
Subscrit, després de la tramitació prèvia reglamentària, entre la conselleria de Benestar Social i el Col·legi Oficial de Psicòlegs de la Comunitat Valenciana, el 20 d'abril de 2007, un Conveni Marc per a la realització de pràctiques formatives dels alumnes dels cursos organitzats pel Col·legi, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0552/2007, i que figura com a annex d'esta resolució.  
València, 31 de maig de 2007.- La directora general de Relacions amb les Corts i Secretariat del Govern: Angélica Such Ronda.  
CONVENI MARC ENTRE LA CONSELLERIA DE BENESTAR SOCIAL I EL COL·LEGI OFICIAL DE PSICÒLEGS DE LA COMUNITAT VALENCIANA PER A LA REALITZACIÓ DE PRÀCTIQUES FORMATIVES DELS ALUMNES DELS CURSOS ORGANITZATS PEL COL·LEGI.   
A València, 20 d'abril de 2007  
REUNITS  
D'una part l'Honorable consellera de Benestar Social, Sra, Alicia de Miguel García, en representació de la Generalitat, autoritzada per a la subscripció del present conveni per l'acord del Consell de data 13 d'abril de 2007.  
I d'una altra el degà del Col·legi Oficial de Psicòlegs de la Comunitat Valenciana, Sr. Francisco Santolaya Ochando, amb domicili a València al carrer Comte d'Olocau, número 1 baixos i CIF - X33 846621.  
Ambdós parts es reconeixen mútuament competència i capacitat per a subscriure el present conveni marc de col·laboració   
MANIFESTEN  
Que ambdós parts són conscients que per mitjà de la subscripció del present conveni, unint esforços i recursos possibiliten la millora i el perfeccionament de la formació, establint un Programa de Cooperació Educativa entre la Generalitat Valenciana i el Col·legi Oficial de Psicòlegs de la Comunitat Valenciana, per a la realització de les practiques formatives sense relació laboral, en dependències de la conselleria de Benestar Social que conduïsquen a completar les seues pràctiques acadèmiques.  
Les pràctiques tenen com a objectiu prioritari l'acostament dels estudiants dels cursos organitzats pel Col·legi Oficial de Psicòlegs de la Comunitat Valenciana, tots ells llicenciats en Psicologia, a fi de desenvolupar les habilitats professionals necessàries, relacionades amb els coneixements dels cursos del Col·legi Oficial de Psicòlegs de la Comunitat Valenciana i tindre un coneixement més profund de la intervenció social, des de la perspectiva de les competències que la conselleria té atribuïdes i poder així complementar la formació teòrica amb la pràctica que requerix el desenvolupament de les activitats professionals.   
CLÀUSULES  
Primera. L'objecte del conveni marc és establir un programa de cooperació educativa entre la Generalitat Valenciana, a través de la conselleria de Benestar Social, i el Col·legi Oficial de Psicòlegs de la Comunitat Valenciana, perquè alumnes dels cursos organitzats per l'esmentat Col·legi Professional facen pràctiques formatives sense relació laboral en centres de la conselleria de Benestar Social conduents a completar la seua formació pràctica.   
Segona.La participació de la Generalitat Valenciana no suposarà en cap cas adquisició de més compromisos que els estipulats en el present Conveni, del qual en cap cas no es derivaran obligacions pròpies d'una relació laboral entre l'estudiant i la Generalitat Valenciana, ni conseqüències a efectes d'antiguitat, exempció de període de prova o accés a la plantilla d'empleats de l'administració.  
Tercera.Qualsevol eventualitat d'accident, malaltia o responsabilitat civil que poguera produir-se durant la realització de les pràctiques serà prevista per l'assegurança escolar, pòlissa d'accidents etc., la cobertura de la qual s'obliga a mantindre vigent el Col·legi Oficial de Psicòlegs de la Comunitat Valenciana per als estudiants que accedisquen a les pràctiques.  
Quarta.Les pràctiques formatives que, a l'empara del present conveni, puguen fer els alumnes del Col·legi Oficial de Psicòlegs de la Comunitat Valenciana, es consideraran pràctiques integrades en el pla d'estudis.  
Quinta. La conselleria de Benestar Social designarà els funcionaris que actuaran com a tutors de les pràctiques, en col·laboració amb el tutor de l'alumne designat pel Col·legi Oficial de Psicòlegs de la Comunitat Valenciana.  
Sexta. L'alumne estarà subjecte al règim i dedicació que s'establisca en el programa i haurà d'aplicar-se amb tota diligència a les tasques que se li encomanen i mantindre's en contacte amb els seus tutors  
Sèptima.L'alumne haurà disposar de l'autorització prèvia del tutor que supervise la seua formació en la conselleria quan haja d'utilitzar documentació o informació de qualsevol tipus i no podrà fer servir originals o còpies dels documents o donar-ne accés a tercers sense l'aprovació expressa del tutor responsable.  
Octava.La pràctica podrà interrompre's en qualsevol moment per qualsevol de les parts per motius justificats. La interrupció de la pràctica serà comunicada prèviament per escrit a les parts implicades, o si no és possible, almenys abans dels cinc dies posteriors a la dita interrupció.   
Novena. En finalitzar el període de pràctiques, el funcionari tutor emetrà un informe en què es farà constar l'activitat exercida, la seua duració i l'avaluació del rendiment de l'alumne. Així mateix emplenarà si és el cas, un qüestionari que serà facilitat pel Col·legi Oficial de Psicòlegs de la Comunitat Valenciana. L'alumne tindrà dret que se li expedisca un certificat de la pràctica realitzada.  
Desena. Anualment les parts acordaran un programa anual de pràctiques en què conste el nombre d'alumnes que faran pràctiques, els centres on estes es duran a terme, la seua duració, les activitats que caldrà realitzar-hi, l'assignació dels tutors i qualsevol altra circumstància que les parts consideren rellevants.   
Onzena. El present conveni marc tindrà vigència des de la seua data de formalització, entenent-se prorrogat per terminis addicionals d'un any, excepte denúncia expressa d'alguna de les parts implicades.  
La consellera de Benestar Social de la Comunitat Valenciana  
Alicia de Miguel García  
El degà del Col·legi Oficial de Psicòlegs  
Francisco Santolaya Ochando